runetrust/blame-folketinget-dk huggingface dataset:
Sophie Hæstorp Andersen (S), 2025-10-23:
For der er mange praktiske spørgsmål i det her, når det netop handler om, hvorvidt man har adgang til en eksklusiv parkeringsplads som led i sit lejemål og ønsker at sætte en ladestander op for egen regning, eller det handler om en situation som dengang, da jeg f.eks. selv voksede op i en almen bolig, hvor mine forældre havde adgang til en større parkeringsplads med flere forskellige parkeringspladser, og her er det klart, at der også skal være den mulighed i fremtiden, at man som lejer stadig har adgang til sin parkeringsplads, selv om nogen har ønsket at sætte en ladestander op for at få adgang til denne.
Kim Edberg Andersen (NB), 2023-11-03:
Meget af det giver rigtig god mening, og efter at vi har set Operation X, kunne vi måske håbe, at alle handicappede fik kamera- og lydovervågning, så det i hvert fald var sikret, at de kunne dokumentere nogle af de omsorgssvigt, de er udsat for, og vi selvfølgelig så også kunne dokumentere det supergode arbejde, som nogle medarbejdere gør ude ved vores handicappede.
Ida Damborg (SF), 2012-01-17:
Hvis nu Dansk Folkeparti forestillede sig, at sagen handlede om en psykolog, som gennem samtaler med en klient havde fået kendskab til en klient, som havde begået alvorlig personkriminalitet, ville Dansk Folkeparti så stadig væk synes, det er vigtigt, at psykologen har en særlig tavshedspligt og dermed udelukkelse fra vidnepligt?
Eigil Andersen (SF), 2013-05-07:
Det er sådan, det er foregået, og jeg kan fortælle, at foruden at det blev brugt på Aarhus Renholdningsselskab – jeg kommer selv fra Aarhus – blev det også anvendt på slagteriet i Søndre Borup lige syd for Randers og på Arbejdsformidlingen i Aarhus.
Annette Lind (S), 2017-10-13:
Vi Socialdemokrater ønsker en stærk folkeskole, og vi synes, det er helt afgørende for vores fælles velfærdssamfund, som vi skal værne, men også udvikle, at vi sikrer, at den fortsat er en skole for alle – både dem, der har brug for at fordybe sig, og dem, der har brug for at lære gennem mere praktiske udfordringer.
Jeppe Kofod (S), 2000-11-02:
Da vores ordfører, hr. Peder Sass, ikke kan være til stede i salen, har jeg lovet at fremføre følgende ordførerindlæg: De nuværende begrænsninger i retten til sygedagpenge på baggrund af folks alder går ikke i spænd med ønskerne om at fastholde ældres tilknytning til arbejdsmarkedet.
Ole M. Nielsen (KRF), 2002-03-15:
Sådan en pæn ældre herre, hr. Svend Auken, der sidder her ved siden af mig nu, har faktisk haft ansvaret for det område i en periode, og i den periode, hvor jeg først var i Folketinget, var der en ganske udmærket socialdemokrat - kvinde oven i købet - fru Jytte Andersen, der heller ikke fik løst problemet.
Merete Dea Larsen (DF), 2013-11-08:
Dansk Folkeparti stiller sig tvivlende over for økonomien, som forudsættes at kunne holdes inden for rammerne, men kan støtte lovforslaget, idet vi finder det altafgørende i et retssamfund, at sikkerheden er i orden, og at de implicerede parter ikke bør frygte repressalier og lignende.
Alex Vanopslagh (LA), 2020-05-19:
Det styrker Folketingets mulighed for at udøve demokratisk kontrol med regeringen, og i noget så vigtigt som grundlovsmæssige spørgsmål er det ikke helt hensigtsmæssigt, at det er Justitsministeriet, som kan have en politisk interesse i at fortolke grundlovsmæssige spørgsmål på en bestemt måde, og som så at sige er den eneste myndighed, der kan foretage de her skøn.
Klaus Hækkerup (S), 2000-02-24:
Jeg er uenig i fru Tove Fergos udlægning af, at det at give bistandshjælp til folk, der er i nød, er det samme som at bede dem om at sælge deres sjæl for en skål linser, klart uenig, men det er selvfølgelig sådan, at hvis der er mistanke om, at det grundlag, de modtager den hjælp på, ikke er til stede, er man nødt til at undersøge sagen og i givet fald stoppe hjælpen, ellers udhuler vi jo fuldkommen det at have et samfund, der effektivt kan tage vare om dem, der reelt er i nød.
Margrete Auken (SF), 2003-05-27:
Hvis vi kunne få alle ændringsforslagene igennem - jeg er lige ved at sige, selv hvis ikke loven blev delt, men vi fik de andre ændringsforslag igennem - ville der jo ske det, at ulykkestallet ville falde, og jeg ved udmærket godt, at så ville hr. Per Dalgaard og ministeren og andre komme og sige: Jeres skræmmekampagne, se, ulykkestallet gik faktisk ned, da vi satte hastigheden op til 130 km/t. Jeg vil meget, meget gerne tage spot og hån dér, for det ville jo betyde, at den generelle hastighed gik ned, hvis vi lavede en generel fartkontrol på motorvejene.
Michael Aastrup Jensen (V), 2021-10-13:
Derfor kunne det jo være rigtig godt, hvis det ikke bare er Venstre, der taler om mere liberalisering i planloven, så kommunerne får større handlemuligheder i forhold til at kunne åbne op for glamping, f.eks. a la det, som Cold Hand Winery har i Randers, men hvis det også er Socialdemokratiet, der synes, at det kunne være interessant.
Henning Hyllested (EL), 2018-12-05:
Der kan man jo ikke ligefrem påstå, at de nedskæringer, der har været på Arbejdstilsynet nu igennem mange år – ikke mindst nedskæringerne i bemandingen, eller hvad man skal kalde det, i antallet af ansatte i Arbejdstilsynet, faktisk med over 100, alt efter hvor langt man går tilbage – jo borger for, at der så vil ske noget på det her område.
Peter Skaarup (DF), 2005-04-21:
Og senest i forbindelse med valgkampen stod mennesker fra Hitz-ut-Tahrir-foreningen bag meget grove, markante ytringer og nærmest overfald på en fremtrædende dansk politiker, således at der var kraftige reaktioner i Folketinget og blandt de folketingskandidater, der var til stede på det pågældende møde.
Ulla Tørnæs (V), 2003-02-05:
Så jeg er ikke enig med fru Marianne Jelved i, at man sådan uden videre kan negligere de internationale undersøgelsers resultater, blot fordi vi i Danmark får et dårligt resultat. Så vil jeg sige til hr. Aage Frandsen: Et af målene med trinmålene var at undgå en udvikling, så der kom A- og B-skoler.
Zenia Stampe (RV), 2017-05-09:
Jeg ved også, at de tidligere har udtalt sig om lignende forslag, også fra hr. Alex Ahrendtsen, med begejstring, fordi de lige nu, så vidt jeg kan forstå, først og fremmest er fokuseret på at få reddet vikingeskibene, så de ikke bliver udsat for en ny storm og eventuel ødelæggelse.
Ane Halsboe-Jørgensen (S), 2024-11-28:
Men det er jo faktisk lige præcis et spørgsmål om, hvorvidt man kan åbne en debat, pege på nogle strukturelle udfordringer og pege på, at der er nogle mennesker i dag, som har, synes vi, for dårlige muligheder for faktisk at nå frem til pensionsalderen og leve en fair tredje alder med et overskud, altså den ulighed, vi også adresserede, da vi lavede retten til tidlig tilbagetrækning, og så undervejs i den diskussion blive klogere og blive kvalificeret i et forhandlingsforløb og forhåbentlig få genforhandlet en velfærdsaftale, så vi stadig væk har det solide fundament, men i vores optik forhåbentlig med en større social balance, eller om man altid, når man åbner en debat, skal have den fikse og færdige model fra starten.
Tove Fergo (V), 2003-03-12:
Jeg synes ikke, det er kommet tydeligt nok frem, at Landsforeningen af Menighedsrådsmedlemmer, som jo repræsenterer så at sige alle menighedsråd i dette land, har været et hundrede procent positive både i forbindelse med det første forslag, der var ude, og i forbindelse med det nuværende forslag.
Margrethe Vestager (RV), 2005-03-29:
Derfor må det være et helt naturligt krav fra Folketingets side, før lovforslaget her bliver vedtaget, at man får fuld økonomisk oplysning om, hvordan regionerne skal være i stand til at leve op til det ansvar, som de får ifølge loven, ikke for regionernes skyld, ikke for institutionernes skyld, men for de børns skyld, hvis uddannelse er helt afhængig af, at de specielle tilbud faktisk er til rådighed.
Magni Arge (T), 2016-09-06:
De færøske skatteydere betaler nu henved 90 pct. af den færøske finanslov, og bloktilskuddet udgør kun godt 10 pct. Men Danmark kan faktisk stadig væk bidrage til en hurtigere omstilling til en fuldt bæredygtig økonomi på Færøerne gennem en positiv indstilling til samarbejdet om overtagelse af sagsområder og deling af vital information samt en mere pragmatisk indstilling til udenrigspolitisk lovgivning.
Pelle Dragsted (EL), 2019-03-12:
Det er rigtig, rigtig mange dage, man kan udleje i, og hvis det bliver udnyttet fuldt ud, tror jeg, de fleste af os kan forestille os, hvordan det vil være at bo i en ejendom, hvor det næsten er som Københavns Hovedbanegård, fordi der kommer så mange ind i og ud af den opgang, man bor i.
Nikolaj Villumsen (EL), 2014-05-13:
Jeg synes, det er trist, men det er til gengæld lidt glædeligt eller i hvert fald interessant, kuriøst, at man i den her tids EU-debat, hvor alle er ret splittede, jo finder en samlet gruppe af japartier, som er samlet om én ting, nemlig at få Danmark med i mest muligt EU uden at love befolkningen, at de vil blive spurgt.
Keld Albrechtsen (EL), 1999-01-27:
Og det kan altså i nogle situationer kræve, at de har et jordtilliggende, som er større end de 100 ha, i det øjeblik man går fra industriel drift til økologisk drift, fordi man skal have sædskifte, græsningsarealer osv. osv. til at passe sammen.
Frank Aaen (EL), 2006-01-25:
Bare lige for at anskueliggøre et af de spørgsmål, jeg vil stille: Nu skal vi også inddrive i henhold til dobbeltbeskatningsaftaler; jeg har været med til at behandle en del dobbeltbeskatningsaftaler, men jeg kan ikke lige umiddelbart huske, om vi har været inde over det her emne om at hjælpe med inddrivelse.
Pernille Vigsø Bagge (SF), 2010-04-15:
Nu ved jeg jo, at regeringen er meget interesseret i offentliggørelse i forhold til folkeskolen i det hele taget, bl.a. testresultater og den slags, og kunne man forestille sig, at ministeren ville imødekomme bare denne lille del af forslaget, der siger, at man har pligt til at offentliggøre, hvor mange sponsorpenge der kommer ind til skolerne, på f.eks. kommunernes hjemmeside?
Christian Rabjerg Madsen (S), 2021-11-11:
Hvorfor taler ordføreren og Venstre om øgede skatter og om en situation, hvor staten, hvis man følger velfærdsloven, ikke har midler til at dække velfærdsloven, når ordføreren udmærket er klar over, at de offentlige finanser er overholdbare, og udmærket er klar over, at den overholdbarhed, der er i de offentlige finanser, er medregnet, altså at det offentlige forbrug altså er større end det, vi lægger til grund i velfærdsloven?
Pia Kjærsgaard (DF), 2003-10-09:
Jeg må stærkt understrege, at den rapport, som hr. Villy Søvndal var imod overhovedet skulle udkomme, men som hr. Søvndal nu misbruger på det groveste ved at fokusere på en eneste ting, jo også gav ros i forhold til den indsats, der var ydet.
Martin Henriksen (DF), 2011-05-26:
Og der vil vi da meget gerne fra Dansk Folkepartis side, hvis Socialdemokratiet vil være med på det, kigge på en arbejdsgruppe. Det kunne også godt være med i det forslag til vedtagelse, vi har fremsat, at den arbejdsgruppe kunne kigge på, hvordan man kan lave en ordning, så der er mulighed for at skrue op og ned på den arbejdskraft, der kommer fra andre lande, også EU-lande.
Birte Weiss (S), 1998-01-21:
til det, vi kan kalde et modelhospital, som kan lave den helt optimale model for kostforplejningen, og det er så ikke blot selve madens indhold, men det er også rammerne for måltiderne. Til fru Vibeke Peschardt vil jeg blot kvittere, for jeg forstod det nærmest som et tilsagn om, at mit kollegaparti i regeringen gerne vil være med til at udvide Sundhedsministeriets budget, og det vil en fagminister naturligvis altid hilse med tilfredshed. Så har der været nogle synspunkter, der drejer sig om den sociale ulighed.
Orla Hav (S), 2015-01-27:
Og i bund og grund tror jeg, at hvis vi er i stand til at forklare i den vide verden, at vi har så dygtigt et erhverv og så kloge politikere, at vi kan skabe sådan nogle rammer, så er vi også i stand til at sælge til nogle gode priser i en verden, som vil efterspørge kvalitetsfødevarer.
Lars Christian Lilleholt (V), 2018-01-23:
Jeg er også enig i, at der er opgaver, som haster mere end andre – grundbeløbets ophør, og hvordan vi får mere el ind i flere dele af vores samfund, er to af dem – og derfor håber jeg også på, at der vil være en fælles politisk vilje, når regeringen i løbet af relativt kort tid kommer med sit energiudspil, til, at vi også får lavet en aftale og får sat gang i hele den grønne omstilling og alle de forskellige mange opgaver, som også hr. Jens Joel peger på i sit spørgsmål.
Rasmus Stoklund (S), 2025-10-24:
Altså, der bor en masse mennesker i Danmark, der også har menneskerettigheder, men desværre har den her domstol meget ofte mest travlt med at forholde sig til voldsforbryderes menneskerettigheder, og det er jo det, der er det store problem med den måde, den domstol har udviklet sig på.
Hans Andersen (V), 2020-11-27:
Ja, historien skræmmer jo, for med efterlønnen var det – efter hukommelsen – forventet, at i en eller anden stigningstakst ville omkring 17.000 bruge den, men det er jo ikke i nærheden af det, den endte med, nemlig at 180.000 på et tidspunkt var på efterløn i Danmark.
Louise Frevert (DF), 2004-02-20:
Men jeg kan i hvert fald sige, at det helt klart er Dansk Folkepartis opfattelse, at det, der er foreslået i lovforslaget med udpegninger, er helt i overensstemmelse med, hvad vi ønsker. Men jeg kan ikke forstå, hvad hele problemet egentlig er, for der er jo åbnet op for i lovforslaget, at der er to medlemmer, der kan blive udpeget fra både de aktive og fra trænerne.
Klaus Hækkerup (S), 2011-03-17:
Det synes jeg under ingen omstændigheder man kan påstå, når man ser hans forsøg på at manipulere med valgresultatet fra parlamentsvalget sidste år; når man ser på, at de medlemmer, der sad i den uafhængige valgklagekommission, er blevet sigtet med uspecificerede sigtelser for at intimidere dem til at gøre valget om.
Peter Christensen (V), 2002-12-06:
Det kan jeg godt forstå at Socialdemokratiet gør, for de ændringsforslag, der er fremlagt her, viser jo med al tydelighed, hvorfor Venstres og regeringens skattestop er en fornuftig ting, fordi man netop med de her ændringsforslag øger beskatningen af det danske samfund, af danskerne, med 1,5 mia. kr., uden at det netop vil være at se på skattetrykket.
Morten Østergaard (RV), 2011-05-13:
Jeg kan helt tilslutte mig det, som også fremgår af ministerens fremsættelsestale, som er oversendt til Folketinget – den skriftlige fremsættelse – nemlig, og jeg citerer: »De erfaringer, der er gjort, har imidlertid vist, at det kan være vanskeligt at finde private løsninger i praksis i den finansielle sektor«.
Mogens Jensen (S), 2009-12-16:
Når hr. Mike Legarth nu roser sig af en skattereform, der giver masser af skattelettelser, og langt det meste af de skattelettelser går jo til de rigeste, vil han så ikke give mig ret i, at hvis man havde brugt de penge på at investere, fremrykket offentlige investeringer, så havde man kunnet skaffe fem gange flere i beskæftigelse end det antal, som regeringens initiativer med skattelettelser kan?
Kim Andersen (V), 2009-12-08:
Vi går også ind for, at man sådan set skal kunne klæde sig, som man vil, men vi går altså også ind for, at man kan se ansigtet i den åbne kommunikation i mødet med andre mennesker, og vi synes, at burka og niqab er kvindeundertrykkende og udtryk for et menneskesyn, som vi på ingen måde billiger.
Kim Mortensen (S), 2009-02-06:
Derfor er det jo meget relevant, at SF også via en forespørgselsdebat prøver at rejse diskussionen her i Folketingssalen og spørger: Hvad kan vi så gøre på den lange bane for - som SF's ordfører tidligere har sagt her fra talerstolen - at finde de rigtige løsninger, som også giver de rigtige resultater, at det ikke, som jeg har lagt mærke til op til flere gange, når det er Dansk Folkeparti, bare handler om at få nogle beslutninger og en profilering af Dansk Folkepartis europapolitik til dagsordenen?
Rune Lund (EL), 2017-11-24:
Det kan godt være, vi skal se på nogle strafskærpelser i forhold til vidnetrusler, men kan vi dog ikke gøre det på et oplyst niveau, frem for at det er lovgivning, vi diskuterer, i forlængelse af at justitsministeren kommer op med 12 punkter i forbindelse med en verserende bandekrig i København?
Annette Vilhelmsen (SF), 2014-06-04:
Til det andet, der bliver spurgt om, nemlig elevernes faglige niveau, vil jeg sige, at jeg faktisk troede, at Liberal Alliance var med på, hvad der er de frie skolers kendetegn, og det er, at de lige præcis i de frie skoler har deres eget syn på, hvordan man følger op på børnenes læring.
Ole Sohn (SF), 1998-05-07:
Vi vil ikke blive imødegået af, at det skulle være en omkostningsfordyrelse, vi sikrer tværtimod, at alle de, der er omfattet af den ramme, som er udstukket, også får glæde af det, så vi regner med og håber på, at vi under den efterfølgende udvalgsbehandling kan få et flertal for forslaget. Vi har også konstateret, at der tilsyneladende er indgået en aftale mellem regeringen og Venstre og De Konservative om, at sygeskatten skal falde bort, så man kan bruge den til finansieringen af de to omsorgsdage, der er lagt ind i regeringsindgrebet.
Merete Riisager (LA), 2018-12-06:
: Lad os sige, at en rig dansk efterkommer i USA kunne tænke sig at støtte en lille friskole, der ligger på landet, og som slås med at få tingene til at hænge sammen, så kan jeg virkelig ikke se, hvorfor vi skulle forhindre det, eller hvorfor vi skulle forhindre det, hvis en jødisk diaspora i USA skulle få lyst til at understøtte den jødiske skole, som jo altså lever med hegn i tre meters højde og bevæbnede vagter.
Finn Sørensen (EL), 2015-07-03:
Vi behandler et forslag, der vil kaste hundredvis og tusindvis af mennesker ud i fattigdom og sætte dem i en ydmygende situation, hvor de skal stå med hatten i hånden henne på socialkontoret for at få en almisse, der gør, at de måske lige akkurat kan slæbe sig igennem.
Steen Holm Iversen (LA), 2015-10-30:
Ud over de bemærkninger, de øvrige ordførere har fremført, om det fremsatte lovforslag, som vi i øvrigt ligeledes bemærker os, er vi generelt af den opfattelse, at lovforslag fremsat vedrørende Grønland som udgangspunkt skal kunne godkendes af Grønlands Landsting og Selvstyret.
Morten Bødskov (S), 2013-04-24:
Altså, indsatsen over for de personer, der måtte stå bag det her, eksempelvis de personer, som er relateret til rocker-bande-miljøet, og den absurde adfærd, det kan give sig udslag i, eksempelvis på Nørrebro, har aldrig nogen sinde været større – aldrig nogen sinde.
Henrik Svane (RV), 2000-11-21:
Der er afsat en lang periode, men jeg tror, vi vil se, at det går meget hurtigt, for mange af os, der har fjernsyn nu, vil gerne, når digitaliseringen bliver gennemført, kunne benytte os af de muligheder, det giver for tovejskommunikation via mediet, og derfor tror jeg ikke, vi over 15 år vil se nogen blive koblet af.
Annette Vilhelmsen (SF), 2012-02-09:
Med lovforslaget ændres også finansieringsformen for fondens pengeinstitutafdeling, ved at der fastsættes et årligt fast bidrag for pengeinstitutternes betaling til fonden med det formål at tilvejebringe mere jævn belastning af pengeinstitutterne, og samtidig skal bidraget falde først på året.
Victoria Velasquez (EL), 2022-05-12:
Så uagtet hvad Dansk Folkeparti skulle mene om mennesker, der flygter fra krig og har brug for asyl, så burde man da i det mindste af hensyn til lønmodtagerne sørge for, at der ikke er nogen, der bliver presset til at skulle sige ja til så dårlige lønninger.
Mogens Nørgård Pedersen (KD), 2004-01-22:
Når det gælder finansieringen, er forslaget om kildevandsflasker i forhold til den aftale, der er indgået med Dansk Folkeparti og regeringen, faktisk billigere. Beregninger viser - det kan så være et svar til hr. Jørn Dohrmann - at det vil koste omkring 10 mio. kr. i provenutab, hvis man indfører pant på kildevandsflasker.
Benny Engelbrecht (S), 2017-03-01:
Anerkender ministeren, at antallet af åbne samråd har haft et ret beskedent udsving i perioden 2005 til 2016, jævnfør den opgørelse, Folketingets Administration har foretaget, og som er omtalt i artiklen »Nej, antallet af samråd i Folketinget er ikke eksploderet« i Jyllands-Posten den 15. februar 2017?
Per Stig Møller (KF), 2008-02-01:
Der er fri udrejse for borgerne, og mange benytter sig jo af det: det er relativt let for russere, som vil, at skaffe sig information fra udlandet - internettet er jo frit og bruges i stigende omfang, om end endnu ikke i samme grad som i vestlige samfund; der er en blomstrende ikkestatslig økonomi og et frit erhvervsliv, som ikke fandtes under Sovjetunionen; og der er ikke terror, selv om der er chikane mod demokratiet.
Ole Sohn (SF), 2008-09-09:
Jeg går ud fra, at hr. Lars Barfoed er enig i, at med den aftale med de 350 mio. kr., som regeringen har lavet med kommunerne for 2009, er man i en situation, hvor kommunerne end ikke får dækket omkostningerne ved den demografiske udvikling, hvorfor de så nødvendigvis må skære ned i den konkrete service på de borgernære områder.
Jakob Sølvhøj (EL), 2022-04-22:
Vi kan ikke støtte forslaget, som det ligger her, men giver tilsagn om, at vi meget gerne samarbejder med Venstre om at få løftet erhvervsuddannelserne både i almindelighed, men også for at sikre, at man har moderne udstyr, der kan bidrage til den grønne omstilling.
Margrete Auken (SF), 1999-04-28:
Men hvis vi vil priviligere dem, der ikke har så mange penge, at de f.eks. kører meget i taxa og måske er frikørere som hr. Kaj Ikast og jeg, skal vi have et system, som virkelig giver en herlighedsværdi til først og fremmest dem, der bruger cykel og bus, og så skal vi altså ikke have taxaerne til at ligge og køre i busbanerne.
Morten Messerschmidt (DF), 2020-05-19:
I modsætning til justitsministeren er hr. Jeppe Bruus jo repræsentant for Folketinget, og derfor vil jeg bare appellere til hr. Jeppe Bruus' samvittighed og sige, at nogle gange skal man ikke kun fokusere på de magtpolitiske karrieremuligheder, der ligger, men bare gøre det rigtige.
Astrid Carøe (SF), 2020-12-17:
For det er en lov, som ikke fanger den virkelighed, at mange ofre netop ikke får sagt nej, fordi de fryser i situationen under voldtægten, fordi de ikke kan, fordi de ikke tør, eller fordi de er overrumplet – til trods for at det er en af de mest almindelige reaktioner.
Mette Frederiksen (S), 2002-03-20:
på pensionsspørgsmålet i barselsammenhænge, og jeg kan jo således forstå på fru Gitte Seeberg, at man i regeringen ikke har været voldsomt opmærksom på de mulige konsekvenser, der er af en forlænget barselorlov på de nuværende betingelser.
Ulla Sandbæk (ALT), 2018-04-03:
Hvis vi skal have en folkelig opbakning bag menneskerettighederne – og det skal vi jo – så vil det være meget bedre, at vi oplyser den danske befolkning om, at det er os, som ikke udnytter de muligheder, vi har, og at det faktisk ikke er Menneskerettighedsdomstolen, som stiller sig i vejen for, at vi kan udvise kriminelle fra Danmark.
Henrik Sass Larsen (S), 2005-12-14:
Hvis man nu ser udviklingen i grundskylden, og hvor meget der ellers er blevet kradset ind de seneste par år, og sammenholder det med, hvor meget et SR-skattelofts regulering af grundskylden og ejendomsværdiskatten vil give, så er jeg næsten – næsten – villig til at vædde på, at det er en bedre forretning for de fleste boligejere at snuppe SR’s skatteloft.
Susanne Clemensen (CD), 2000-03-03:
Det har dog været frivilligt for forældrene, om de har villet lade deres børn deltage i forsøget. F.eks. har tyrkiske børn kunnet gå i klasse med en dansktalende lærer og en lærer, der både er dansk- og tyrkisktalende, og sidstnævnte lærer har så også undervist børnene i deres modersmål i modersmålsundervisningen på skolen.
Jette Gottlieb (EL), 1999-12-10:
Nu kunne jeg godt tænke mig at vide: Betyder det, at Venstre er indstillet på og synes, det er en acceptabel løsning, at man laver forebyggende anholdelser, forstået på den måde, at man anholder folk, der bærer hætte, med det formål at forhindre, at de bagefter ville have kunnet tænke sig måske at ville lave ballade, altså forebyggende anholdelser?